**Roope Laavainen** (s. 23. elokuuta 1998 Vantaa) on suomalainen jääkiekkopuolustaja, joka pelaa Ruotsin toiseksi korkeimmalla sarjatasolla HockeyAllsvenskan-joukkue Mora IK:ssa. Hän laukoo oikealta.

Ura
---

### Seuraura

Laavainen on Karhu-Kissojen kasvatti. Hän voitti seurassa kauden 2012–2013 päätteeksi C-nuorten Mestis-pronssia. Kaudeksi 2013–2014 Laavainen siirtyi Jokereiden C-nuoriin, joiden varakapteenina hän toimi. Laavainen pelasi kauden aikana myös yhden ottelun lainalla Kiekko-Vantaan C-nuorissa. Kaudella 2014–2015 hän oli Jokereiden B-nuorten eniten maaleja tehnyt puolustaja tehoilla 11+15=26, joilla Laavainen jakoi B-nuorten SM-sarjan puolustajien maalipörssin neljännen sijan HIFK:n Elias Ulanderin kanssa ja puolustajien pistepörssin yhdeksännen sijan Blues II:n Juhani Merikannon kanssa.

Kaudella 2015–2016 Laavainen oli Jokereiden B-nuorten tehokkain puolustaja Eero Teräväisen kanssa tehoilla 5+17=22. He jakovoivat B-nuorten SM-sarjan puolustajien pistepörssin kymmenennen sijan Bluesin Bernard Isiguzon kanssa. Kaudella 2016–2017 Laavainen oli seuran A-nuorten tehokkain puolustaja tehoilla 5+16=21. Hän edusti Jokereita kauden aikana myös Junior Club World Cupissa.

Chicago Blackhawks varasi Laavaisen neljännellä kierroksella 119. pelaajana NHL:n varaustilaisuudessa 2017. Ennen tätä saman vuoden huhtikuussa hän teki kolmivuotisen sopimuksen SM-liigajoukkue Hämeenlinnan Pallokerhon kanssa. Laavainen teki liigadebyyttinsä kauden 2017–2018 avauskierroksella 8. syyskuuta 2017 Oulun Kärppiä vastaan. Hänet merkittiin HPK:n kakkospuolustajapariin Petteri Nikkilän viereen. Laavainen sai ottelussa jääaikaa 18.38 minuuttia. Kaikkiaan hänen tulokaskautensa toi 39 runkosarjaottelussa neljä syöttöpistettä. Laavainen pelasi osan kaudestaan myös lainalla Mestis-joukkue Lempäälän Kisassa, jossa hän pelasi kauden loppuun. Laavainen teki siellä 15 runkosarjaottelussa tehot 1+1=2 ja viidessä playoff-ottelussa tehot 1+2=3.

Lokakuussa 2018 HPK lainasi Laavaisen viiden ottelun ajaksi Mestis-joukkue TUTO Hockeyn paitaan. Palattuaan takaisin HPK:n vahvuuteen hän teki liigauransa avausmaalin 19. lokakuuta 2018 Mikkelin Jukureita vastaan. Laavaisen osuma jäi HPK:n 5–3-voittoon päättyneen ottelun ratkaisumaaliksi. Jorma Ijäs valitsi hänet ottelun Alumnien tähtien ykköstähdeksi. Marraskuun lopulla HPK vuokrasi Laavaisen 8. tammikuuta 2019 asti kestävällä sopimuksella Mikkelin Jukureihin paikkaamaan Valtteri Hietasen loukkaantumista. Hän ehti pelata siellä viisi ottelua, kunnes Laavainen kutsuttiin HPK:n loukkaantumistilanteen vuoksi takaisin emoseuraansa joulukuussa. Laavainen pelasi SM-liigassa kauden aikana yhteensä 20 runkosarja- ja kaksi playoff-ottelua tehopistein 1+3=4. Hän voitti kauden päätteeksi Suomenmestaruuden. Laavainen pelasi ison osan kaudestaan myös lainalla LeKin Mestis-joukkueessa, jossa hän pelasi kauden loppuun. Laavainen valittiin Mestiksen helmikuun 2019 kuukauden kentälliseen.

Kesken kauden 2019–2020, marraskuussa 2019 HPK vuokrasi Laavaisen loppukaudeksi KooKoohon, joka hankki hänet ensisijaisesti paikkaamaan Arttu Pellin loukkaantumista sekä Peetro Seppälän mahdollista edustusta alle 20-vuotiaiden MM-kilpailuissa. Kaudeksi 2020–2021 Laavainen siirtyi vuoden mittaisella sopimuksella Mestis-joukkue Iisalmen Peli-Karhuihin. Hän siirtyi elokuun 2020 ajaksi harjoittelemaan Kalevan Pallon SM-liigajoukkueen mukaan. Marraskuussa IPK lainasi Laavaisen toistaiseksi voimassa olevalla sopimuksella KalPaan. SM-liigan siirtotakarajalla, maaliskuussa 2021 hänen vahvistettiin jatkavan joukkueessa kauden loppuun. Huhtikuussa 2021 KalPa käytti Laavaisen sopimuksessa olleen option ja teki hänen kanssaan kaksivuotisen jatkosopimuksen.

Joulukuussa 2021 KalPa lainasi Laavaisen ja hyökkääjä Kasper Simontaipaleen kolmen ottelun ajaksi Rauman Lukkoon, kun joukkueesta oli koronaviruskaranteenin ja muiden eri syiden vuoksi poissa useita pelaajia. Viisi päivää myöhemmin hänen lainasopimustaan jatkettiin yhden Mestarien liigan ottelun verran. Laavainen teki kaudella 2021–2022 SM-liigan yhden kauden piste-ennätyksensä tehtyään 31 ottelussa tehot 1+6=7. Hänen roolinsa KalPassa jäi kuitenkin odotettua pienemmäksi ja Laavaisen sopimus loppukaudesta purettiin helmikuussa 2022. Samana päivänä hänen vahvistettiin siirtyvän loppukauden kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue Kristianstads IK:hon. Huhtikuussa 2022 Laavainen teki seuran kanssa vuoden mittaisen jatkosopimuksen.

### Maajoukkueura

Laavainen putosi viimeisten joukossa Suomen alle 20-vuotiaiden MM-leiriryhmästä vuoden 2018 turnaukseen. Yhteensä hän on pelannut 20 nuorten ja kuusi poikien maaottelua.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Jokerit | A-SM | 48 | 5 | 16 | 21 | 42 | – | – | – | – | – |
| 2017–2018 | HPK | SM-liiga | 39 | 0 | 4 | 4 | 31 | – | – | – | – | – |
|  | LeKi | Mestis | 15 | 1 | 1 | 2 | 4 | 5 | 1 | 2 | 3 | 2 |
| 2018–2019 | HPK | A-SM | 3 | 0 | 1 | 1 | 2 | 3 | 1 | 2 | 3 | 2 |
|  | HPK | SM-liiga | 15 | 1 | 2 | 3 | 2 | 2 | 0 | 0 | 0 | 0 | Kanada-malja |
|  | TUTO Hockey | Mestis | 5 | 1 | 0 | 1 | 2 | – | – | – | – | – |
|  | Jukurit | SM-liiga | 5 | 0 | 1 | 1 | 4 | – | – | – | – | – |
|  | LeKi | Mestis | 17 | 4 | 8 | 12 | 6 | 10 | 1 | 1 | 2 | 6 |
| 2019–2020 | HPK | SM-liiga | 14 | 0 | 2 | 2 | 4 | – | – | – | – | – |
|  | KooKoo | A-SM | 2 | 0 | 0 | 0 | 0 | – | – | – | – | – |
|  | KooKoo | SM-liiga | 26 | 0 | 2 | 2 | 4 | – | – | – | – | – |
| 2020–2021 | IPK | Mestis | 11 | 3 | 6 | 9 | 6 | – | – | – | – | – |
|  | KalPa | SM-liiga | 22 | 0 | 4 | 4 | 4 | 2 | 0 | 0 | 0 | 0 |
| 2021–2022 | KalPa | SM-liiga | 28 | 1 | 5 | 6 | 14 | – | – | – | – | – |
|  | Lukko | SM-liiga | 3 | 0 | 1 | 1 | 0 | – | – | – | – | – |
|  | Kristianstads IK | Allsvenskan | 10 | 1 | 3 | 4 | 9 | – | – | – | – | – |
| 2022–2023 | Kristianstads IK | Allsvenskan | 47 | 6 | 14 | 20 | 40 | – | – | – | – | – |
| 5 kautta | yhteensä | SM-liiga | 152 | 2 | 21 | 23 | 63 | 4 | 0 | 0 | 0 | 0 |
| 3 kautta | yhteensä | Mestis | 48 | 9 | 15 | 24 | 18 | 15 | 2 | 3 | 5 | 8 |
| 2 kautta | yhteensä | Allsvenskan | 57 | 7 | 17 | 24 | 49 | – | – | – | – | – |

Lähteet
-------

* Roope Laavainen The Internet Hockey Databasessa (englanniksi)
* Roope Laavainen Eurohockey-sivustolla (englanniksi)
* Roope Laavainen *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Roope Laavainen *Elite Prospects*. Everysport Media Group AB.  (englanniksi)
2. ↑  Elite Prospects - U18 SM-sarja Stats 2014-2015 *eliteprospects.com*. Everysport Media Group AB. Viitattu 14.5.2019. (englanniksi)
3. ↑  Elite Prospects - U18 SM-sarja Stats 2015-2016 *eliteprospects.com*. Everysport Media Group AB. Viitattu 14.5.2019. (englanniksi)
4. ↑  Elite Prospects - Jokerit U20 *eliteprospects.com*. Everysport Media Group AB. Viitattu 14.5.2019. (englanniksi)
5. ↑  Kerhon tulevan kauden joukkueessa kokoa ja paluumuuttajia *jatkoaika.com*.  28.4.2017. Jatkoaika r.y. Viitattu 11.9.2017.
6. ↑  Kokoonpanot *liiga.fi*.  8.9.2017. Jääkiekon SM-liiga Oy. Viitattu 11.9.2017.
7. ↑  Ottelutilastot *liiga.fi*.  8.9.2017. Jääkiekon SM-liiga Oy. Viitattu 11.9.2017.
8. ↑  Roope Laavainen TuToon kahdeksi viikoksi *hpk.fi*.  2.10.2018. HPK Liiga Oy. Viitattu 21.10.2018.
9. ↑  Otteluseuranta *liiga.fi*.  19.10.2018. Jääkiekon SM-liiga Oy. Viitattu 21.10.2018.
10. ↑  Jukureiden Hietaselle viikkojen huili - HPK:sta puolustaja vuokralle *jatkoaika.com*.  27.11.2018. Jatkoaika r.y. Viitattu 14.5.2019.
11. ↑  Laavainen vaihtuu Koposeen jukuripuolustuksessa - Nikkanen ja Suhonen sairastuvalle *jatkoaika.com*.  18.12.2018. Jatkoaika r.y. Viitattu 14.5.2019.
12. ↑  Mestiksen marraskuun kentällinen valittu - nämä kuusi pelaajaa vakuuttivat marraskuussa *mestis.fi*.  1.3.2019. Suomen Jääkiekkoliitto – Finlands Ishockeyförbund ry.  Arkistoitu 29.3.2019. Viitattu 22.5.2019.
13. ↑  Seppä, Lassi: Nuori HPK-pakki loppukaudeksi KooKoon riveihin − "Rightin puolen pelaajana hän antaa valmennuksen työkalupakkiin lisää vaihtoehtoja" *jatkoaika.com*.  5.11.2019. Jatkoaika r.y. Viitattu 5.11.2019.
14. ↑  IPK vankisti rivejään liigayhteistyön avulla − luottopelaaja Gallet jatkaa, puolustukseen liigakokemusta Hämeenlinnasta *Jatkoaika.com*.  30.7.2020. Jatkoaika r.y. Viitattu 30.7.2020.
15. ↑  Silventoinen, Juho: KalPan ja IPK:n välillä pelaajaliikennettä – Knuutinen ja Laavainen Kuopioon *Jatkoaika.com*.  9.11.2020. Jatkoaika r.y. Viitattu 9.11.2020.
16. ↑  Pelaajaliikennettä Kuopion ja Iisalmen välillä *kalpa.fi*.  1.3.2021. KalPa Hockey Oy. Viitattu 2.3.2021.
17. ↑  Seppä, Lassi: KalPa solmi jatkosopimukset kolmen hyökkääjän ja kahden puolustajan kanssa *Jatkoaika.com*.  29.4.2021. Jatkoaika r.y. Viitattu 3.6.2021.
18. ↑  Korona sekoitti Lukon pakan: lainamies Simontaival Lukon ykkösketjussa tänään, Repo sentterinä *ls24.fi*.  1.12.2021. Marva Media Oy. Viitattu 14.2.2022.
19. ↑  Roope Laavainen vahvistaa Lukkoa tiistain CHL-ottelussa – Salosen ja Simontaipaleen lainapestit päätökseen *raumanlukko.fi*.  6.12.2021. Rauman Lukko Oy. Viitattu 14.2.2022.
20. ↑  Puolustaja Roope Laavaisen kautta 2021-2022 koskeva pelaajasopimus on purettu *kalpa.fi*.  14.2.2022. KalPa Hockey Oy. Viitattu 14.2.2022.
21. ↑  Lahtinen, Miikka: Sopimus purettu! Suomen mestari -puolustaja lähtee Liigasta – ura jatkuu ulkomailla *Leijonat.com*.  14.2.2022. Nordic Sport Media. Viitattu 14.2.2022.
22. ↑  Förändringar i truppen! *kristianstadik.se*.  19.4.2022. KRISTIANSTADS ISHOCKEYKLUBB. Viitattu 19.4.2022. (ruotsiksi)
23. ↑  Teiskonlahti, Kirsi: Nuorten Leijonien MM-joukkue selvillä: leiriryhmästä putosi neljä pelaajaa *Jatkoaika.com*.  25.12.2017. Jatkoaika r.y. Viitattu 23.12.2017.